אורח חיים קפד - ציונים ומראי מקומות א
קטגוריות: שו_ע / אורח חיים / הלכות זימון וברכות הנהנין - הרב אברהם שלייפר

**בעזרת השם יתברך ר"ח אלו"ל – "אחרית שנה"**

**ברוכים השבים!**

**לאחר שקראנו בתורה "ואכלת ושבעת, וברכת את ה' אלוקיך" נשתדל בסיעתא דשמיא לעסוק בגדרי המצווה ובהלכותיה, לפי סדר הטוש"ע, החל מסימן קפ"ד. וזה החלנו בעזרת צורנו וגואלנו.**

**הנושא הראשון של הסימן הוא החובה לברך ברכת המזון במקום האכילה. וכדאי לעיין בכמה מקורות, כהקדמה לעניין.**

משנה ריש אלו דברים נ"א:"מי שאכל ושכח ולא בירך", והסוגיא בדף נ"ג:.

ויש כאן כמה נושאים: א', עצם הדין לברך במקום. ב', כמה צריך לטרוח בשביל כך. נושא שלישי הוא האם דין זה יכול להיות לעיכובא, ולא התפרש בגמ'.

א, הדין לברך במקום – נחלקו הראשונים באלו ברכות נאמר. עי' תוס' פסחים ק"א: ד"ה "אלא בדברים". רי"ף ור"ן שם, רא"ש שם פ"י ס"ו, ובברכות פ"ח ס"ה, ובמעדני יו"ט אות פ'. רשב"א בברכות שם. **וצריך להבין את עצם סברת הדין, ואת סברות השיטות השונות.**

ועי' ר"ן על הרי"ף שם ד"ה "מיתיבי", שחידש שמאותו דין שצריך לברך במקום, כמו כן לכתחילה אסור לעזוב את המקום אף על מנת לחזור אליו.

ב, כמה צריך לטרוח בשביל כך, לכאורה היא מחלוקת ב"ש וב"ה. **וצ"ב שורש המחלוקת.**

ובפסק ההלכה נחלקו הראשונים, ראה תר"י על הרי"ף, ורא"ש.

ג, האם מעכב בדיעבד, היא מחלוקת הרמב"ם והטור, וכמו שציין הב"י. **ועי' במה שביאר מחלוקתם, וצ"ב.**